text: Boom i boligsalg: Markant flere solgte huse i Varde 
  13 april 2015 kl. 04.43
  Efter flere års tilbagegang på boligmarkedet i Varde, er udviklingen nu vendt. Hussalget i Varde Kommune steg sidste år med 33 procent mod 11 procent på landsplan.
  Mens det østdanske boligmarked så småt har været ved at vågne de sidste par år, har det stået mere sløjt til i Vestjylland og specielt i Varde Kommune. Men nu ser det ud til, at kurven er knækket. Det skriver JydskeVestkysten.
  I 2014 blev der solgt 290 huse i kommunen, hvilket er 33,3 procent flere end året forinden. Her blev der kun solgt 220 huse, hvilket er det lavest tal, siden krisen indtraf.
  Det er en langt større stigning end gennemsnittet for landet, som ligger på "kun" 11 procent. Dermed kan det se ud som om, at der er endelig er gået hul på boligbylden i kommunen.
  